Iga Swiatek, numărul 1 WTA, s-a calificat în optimi la Miami Open, după ce a învins-o pe Linda Noskova, numărul 31 WTA, scor 6-7 (7), 6-4, 6-4.
Este prima victorie obţinută de Swiatek în acest sezon după ce a fost condusă la seturi.
Ea a obţinut victoria după 2 ore şi 33 de minute.
Swiatek o va înfrunta luni, în optimi, pe Ekaterina Alexandrova, cap de serie numărul 14. Alexandrova s-a calificat în urma victoriei cu 6-4, 3-6, 6-3 în faţa Anastasiei Pavliucenkova.
Swiatek conduce în meciurile directe cu Alexandrova cu 3-1.